Албур-Лам я Албар-Лам, Олбар-Лам — хӀинца ДегӀастанахь болу лам. Лаьтташ бу хӀинца йолу Казбековн кӀоштан латтан тӀехь. Иза бу Нохчийчоьнан дозанна гена боцуш. ХӀордан сизал локхалла  — 2177 метр, уллера нах беха меттигаш: Алмакх а, Буьртана а, Ширча-Эвла а, дӀаяйна йолу Албур-Отар а Хений дукъ а.

Истори
Ломан цӀе тиллина иза долахь хиллачу Албур цӀарах, цул совнах цуна долахь хилла Ширча-Эвлан къилбехьа хилла йолу Албур-Отар цӀе йолуш эвла. Цуна Ӏу хилла Албур-Ломахь бежнаш дажош. Албур хилла нохчийн Ӏаккой тайпана.

Дийцарехь ломан гергахьа йолучу ярташкара бахархоша шайн жа дажа лахкар бахьна долуш цера а, Албура а сих-сиха доьвнаш хуьлуш хилла, Албура шиъ кӀант тӀамтӀехь дӀакхалхар нисделча Шемалс машар бина оцу хенахь дуьйна ломан цӀе ю Албур-Лам.
Албур-Лам